**ATVIRO KONKURSO Į ZOOLOGIJOS (N014) MOKSLO KRYPTIES DOKTORANTŪRĄ 2024 METAIS SĄLYGOS IR TVARKA**

**Gamtos tyrimų centre**

1. **BENDROS NUOSTATOS**

* Į Gamtos tyrimų centro Zoologijos mokslo krypties doktorantūrą asmenys priimami atviro konkurso būdu pagal pasirinktą tematiką.
* Konkursą organizuoja administruojantis Gamtos tyrimų centras, konkursą vykdo Zoologijos mokslo krypties komisija (Komisija) šiose priėmimo sąlygose nustatyta tvarka.

1. **KVALIFIKACINIAI REIKALAVIMAI**

* Magistro kvalifikacinis laipsnis arba jam prilygintas aukštasis išsilavinimas.
* Mokslinė patirtis, dalyvavimas mokslinėje veikloje.
* Anglų kalbų mokėjimas.

1. **REIKALINGI DOKUMENTAI:**

* prašymą Gamtos tyrimų centro direktoriui;
* magistro kvalifikacijos laipsnio arba jam atitinkančios kvalifikacijos diplomų ir jų priedų kopijas;
* gyvenimo aprašymą;
* anketą;
* tos mokslo krypties, į kurios tematiką pretenduoja, dviejų mokslininkų rekomendacijas;
* savo mokslo darbų sąrašą ir jų atspaudus, konferencijoje skaitytus pranešimus, mokslo konkursuose premijuotus darbus;
* paso arba asmens tapatybės kortelės kopiją;
* dokumentus, patvirtinančius pavardės keitimą, jeigu ne visi pateikiami dokumentai yra ta pačia pavarde.

1. **ATRANKOS KRITERIJAI:**

* **Mokslinės patirties ir mokslo darbų įvertinimas (MD)**. Pretendento publikacijos vertinamos taškais pagal pridedamą lentelę ir perskaičiuojamos į tribalę vertinimo sistemą (1 priedas).
* **Diplomo priedėlio pažymių svertinis vidurkis (SV).** Skaičiuojamas magistro arba jam prilyginto diplomo priedo/priedėlio bendras, t.y. studijų dalykų ir baigiamojo darbo, pažymių aritmetinis vidurkis.
* **Motyvacijos pokalbis (PĮ).** Pokalbio metu vertinama pretendentų pasirengimas ir motyvacija studijuoti atitinkamos mokslo krypties doktorantūroje (pretendentas pateikia pasirinktą problematiką 10 min trukmės *PowerPoint* formato pristatymu), mokslinių publikacijų, mokslinės veiklos bei mokslinės patirties atitiktis pasirinktai tematikai, mokslininkų rekomendacijos ir kt. Motyvacijos pokalbio galutinį balą sudaro vertinimų vidurkis dešimtbalėje vertinimo sistemoje. Į doktorantūros studijas gali pretenduoti tik tie stojantieji, kurių motyvacijos pokalbio galutinis balas yra ne mažesnis kaip 7 balai.

1. **KONKURSINIO BALO SANDARA**

* Stojančiųjų konkursinis balas (KB) sudaromas pagal šios tvarkos IV dalyje išvardintus atrankos kriterijus ir skaičiuojamas pagal formulę: KB = (MD + SV + PĮ), kur:

MD – mokslinės patirties ir mokslo darbų įvertinimo balas tribalėje sistemoje,

SV – magistro diplomo ar atitinkamą kvalifikaciją patvirtinančio diplomo priedo/priedėlio pažymių svertinis vidurkis,

PĮ – motyvacijos pokalbio įvertinimo galutinis balas.

* Surinkus vienodą balų skaičių, aukštesnę vietą konkursinėje eilėje užimta tas pretendentas, kurio mokslinių publikacijų įvertinimas yra aukštesnis.

|  |  |  |
| --- | --- | --- |
| Mokslo kryptis, kodas | **Zoologija, N014** | |
| Atrankos procedūra | **Pokalbis** | |
| Konkursinio balo sandara ir jų koeficientai | | |
| Diplomo priedėlio pažymių svertinis vidurkis (SV), iki 10 balų | Pokalbio įvertinimas (PĮ), iki 10 balų | Mokslinės patirties ir mokslo darbų įvertinimas (MD), iki 3 balų |
| 1 x (SV) | 1 x (PĮ) | 1 x (MD) |
| Minimalus balas | **18** | |

1. **PRIĖMIMO EIGA**

* Pretendentas pateikia prašymą doktorantūros institucijos, į kurią pretenduoja, vadovui leisti dalyvauti doktorantūros atvirame konkurse. Kartu su prašymu pateikiami ir kiti, šios tvarkos III dalyje nurodyti, dokumentai. Konkurse dalyvauja tik laiku visus reikalingus dokumentus pateikę stojantieji.
* Į motyvacijos pokalbį privalo atvykti visi stojantieji.
* Vadovaudamasi atrankos kriterijais, Komisija sudaro pagal konkursinį balą atskiras prioritetines eiles į doktorantūros tematikas.
* Per 3 darbo dienas po konkurso rezultatų paskelbimo pretendentas gali teikti apeliaciją Zoologijos krypties doktorantūros komitetui (toliau – Komitetas).
* Su asmenimis, pakviestais į doktorantūros studijas, pasirašomos nustatytos formos dvišalės sutartys, kurių pagrindu rengiamas institucijos vadovo įsakymas dėl priėmimo į doktorantūros studijas.
* Jeigu po priėmimo lieka laisvų vietų, gali būti organizuojamas papildomas priėmimas, kuris vykdomas šiame reglamente aprašyta tvarka.

|  |  |
| --- | --- |
| **Priėmimo procedūros Gamtos tyrimų centre** | **Datos ir terminai** |
| Prašymų dalyvauti konkurse ir kitų dokumentų priėmimas | 2024-05-02 – 2024-06-28 |
| Motyvacijos pokalbis | 2024-07-03 |
| Pretendentų informavimas apie konkurso rezultatus | 2024-07-10 |
| Apeliacijų teikimas Komitetui | 2024-07-11 – 2024-07-17 |
| Pakviestųjų į doktorantūrą sąrašo skelbimas | 2024-07-23 |
| Studijų sutarčių su doktorantūros institucija pasirašymas | 2024-07-24 |
| Mokslo metų pradžia | 2024-10-01 |

**VII. KITŲ VALSTYBIŲ PILIEČIŲ PRIĖMIMO Į DOKTORANTŪROS STUDIJAS TVARKA**

|  |  |  |
| --- | --- | --- |
| **VII.1.** | Kitų valstybių piliečiai, įgiję magistro laipsnį arba jį atitinkančią kvalifikaciją ne Lietuvos Respublikoje, turi pateikti visus dokumentus, nurodytus 3 skyriuje, bei papildomai šiuos dokumentus: | |
|  | **VII.1.1.** | Išsilavinimo dokumento ir jo priedo notariškai patvirtintą vertimą į lietuvių arba anglų kalbą. |
|  | **VII.1.2.** | Pažymos apie užsienyje įgyto aukštojo mokslo kvalifikacijos pripažinimą kopiją. Užsienyje įgytos kvalifikacijos pripažinimo dokumentą gali išduoti Studijų kokybės vertinimo centras ir aukštosios mokyklos, pateikus reikalaujamus dokumentus. |
|  | **VII.1.3.** | Prašymas dėl priėmimo į doktorantūros studijas pildomas anglų kalba. Gyvenimo aprašymas, mokslo darbų sąrašas ir jų kopijos gali būti pildomi anglų kalba. |
| **VII.2.** | Konkurse dalyvaujantys asmenys patys pasirūpina kelione ir visais kelionei reikalingais dokumentais: pasu, laikinuoju leidimu, draudimu ir pan. | |
| **VII.3.** | Užsieniečiai, įstoję į doktorantūros studijas, privalo teisės aktų nustatyta tvarka atitinkamai gauti leidimą laikinai gyventi Lietuvos Respublikoje arba Europos Bendrijų valstybės narės piliečio leidimą gyventi Lietuvos Respublikoje ar turėti leidimą nuolat gyventi Lietuvos Respublikoje. | |

1. **KONTAKTAI**

|  |  |
| --- | --- |
| **Gamtos tyrimų centras** | Akademijos g. 2, Vilnius.  Informaciją teikia Studijų skyrius, tel. (85) 272 93 25  el. paštas [studijos@gamtc.lt](mailto:studijos@gamtc.lt)  Dokumentų priėmimo laikas: 9.00–15.00 val. |

**1 priedas**

**MOKSLINIŲ PUBLIKACIJŲ VERTINIMAS**

**Vertinamos tik paskelbtos publikacijos (turinčios leidinyje nurodytus puslapius ar DOI identifikatorių), kurių kopijos (ne rankraščiai) pateikiami, ir tos pranešimų tezės, kurių kopijos (iš paskeltos konferencijos medžiagos) pateikiamos.**

|  |  |  |
| --- | --- | --- |
| **Mokslo darbo rūšis** | **Matavimo vnt.\*** | **Taškai** |
| Mokslo straipsniai leidiniuose turinčiuose citavimo indeksą duomenų bazėje *„Web of Science“* | Autoriaus indėlis | 4 |
| Mokslo straipsniai kituose leidiniuose referuojamuose duomenų bazėje *„Web of Science“* | Autoriaus indėlis | 3 |
| Mokslo straipsniai mokslo leidiniuose, referuojamuose kitose tarptautinėse duomenų bazėse | Autoriaus indėlis | 2 |
| Mokslo straipsniai kituose recenzuojamuose (periodiniuose, tęstiniuose arba vienkartiniuose) mokslo leidiniuose | Autoriaus indėlis | 1 |
| **Papildomi taškai\*\*** | | |
| Aukšto lygio tarptautinių konferencijų tezės ir medžiaga nerecenzuojamuose leidiniuose | Autoriaus indėlis | 0,75 |
| Tezės ir konferencijų medžiaga nerecenzuojamuose leidiniuose | Autoriaus indėlis | 0,25 |
| Mokslo populiarinimo straipsniai | Autoriaus indėlis | 0,25 |

\*Autoriaus indėlis (AI) skaičiuojamas pagal formulę AI=1/NA, kur NA – visų straipsnio autorių skaičius. Pvz.: jeigu straipsnio (Mokslo straipsniai leidiniuose, referuojamuose ir turinčiuose citavimo indeksą duomenų bazėje *„Thomson Reuters Web of Knowledge“)* autorių skaičius yra 4, tai autoriaus indėlis bus lygus 0,25, o taškai apskaičiuojami  AI=1/4\*4=1 taškas.

\*\* Už tezes, mokslo populiarinimo straipsnius, kita (mokslinė produkcija, nepatenkanti į šias lenteles), atskirai, skiriama papildomai ne daugiau vieno papildomo taško.

**Recenzuojami mokslo leidiniai:** recenzuojami periodiniai, recenzuojami tęstiniai arba recenzuojami vienkartiniai leidiniai, turintys mokslininkų redakcinę kolegiją ir ISSN arba ISBN numerį.

**Mokslo straipsnis** – straipsnis, paskelbtas mokslo leidinyje ir turintis konkrečioje mokslo kryptyje įprastą mokslinę sandarą (bibliografiją, formules, brėžinius, metodologijos aprašą, statistines lenteles ir pan.) ir atitinkantis toje mokslo kryptyje pripažįstamus moksliškumo kriterijus.

**Pretendento publikacijų įvertinimo balas tribalėje sistemoje (MP, apvalinamas iki dešimtosios dalies) skaičiuojamas pagal formulę**

**MD = 3\*(T/Tmax),**

**kur T yra pretendento surinktų taškų suma, o Tmax - daugiausia už paskelbtas publikacijas surinkusio pretendento taškų suma.**